બીજી અમુક રિવાયતો છે જે ઇમામે ઝમાના(અ.સ.)ને ઇમામે હસન(અ.સ.)ના ફરઝંદોમાં ગણાવે છે. દા.ત. ઉપરોક્ત અમીરૂલ મોઅમેનીન(અ.સ.)ની હદીસમાં ઇમામ હુસૈન(અ.સ.)ના બદલે ઇમામ હસન(અ.સ.)નું નામ લેવામાં આવ્યુ છે. પરંતુ એ અશક્ય નથી કે જે હદીસોમાં ઇમામે ઝમાના(અ.સ.)ને હ.ઇમામ હસન(અ.સ.)ના ફરઝંદોમાં ગણવામાં આવ્યા છે તે જુઠી હોય. કેમકે બની અબ્બાસે જુઠ્ઠા રાજકીય કારણોસર એવી હદીસો બનાવી લીધી કે ઇમામે ઝમાના (અ.સ.) બની અબ્બાસમાંથી છે. આવા જ જુઠ્ઠા કારણોએ ઇમામે ઝમાના(અ.સ.)ને ઇમામ હસન(અ.સ.)ની ઔલાદમાં ગણાવ્યા છે. આ કારણોમાંથી એક કારણ એ હતુ કે ઇમામ હસન(અ.સ.)ની ઔલાદે હુકુમત હાસિલ કરવા માટે તે નામનો ઉપયોગ કર્યો. શું દલીલ છે કે ઇમામે ઝમાના(અ.સ.) ઇમામે હુસૈન(અ.સ.)ની ઔલાદમાંથી છે, નહીં કે ઇમામ હસન(અ.સ.)ની ઔલાદમાંથી? અને શા માટે ઇમામ હસન(અ.સ.)ની ઔલાદમાંથી કોઇ ઇમામ નથી?